cometadata/datacite-titles-descriptions-related-identifiers huggingface dataset:
DOI: 10.14457/cu.the.2014.1009
title: การศึกษาการนำหลักธรรมทางพุทธศาสนาไปใช้ในชีวิตประจำวันของนักเรียนเตรียมทหาร

description: การวิจัยครั้งนี้มีวัตถุประสงค์เพื่อ 1) ศึกษาการนำหลักธรรมทางพระพุทธศาสนาไปใช้ในชีวิตประจำวันของนักเรียนทหารในประเด็นด้านการเรียน ด้านการปรับตัวและการอยู่ร่วมกันกับผู้อื่น ด้านการแก้ปัญหา และด้านการใช้จ่าย 2) ศึกษาปัจจัยในการนำหลักธรรมทางพระพุทธศาสนาของนักเรียนเตรียมทหารไปใช้ในชีวิตประจำวัน ประชากร คือ นักเรียนเตรียมทหารชั้นปีที่ 3 ประจำปีการศึกษา 2557 ที่นับถือศาสนาพุทธ จำนวน 580 นาย เครื่องมือที่ใช้ในการวิจัย คือ แบบสอบถามและแบบสัมภาษณ์ โดยนำข้อมูลจากแบบสอบถามมาวิเคราะห์หาค่าร้อยละ ค่ามัชฌิมเลขคณิต และค่าเบี่ยงเบนมาตรฐาน และนำข้อมูลจากแบบสัมภาษณ์มาวิเคราะห์ข้อมูลโดยการวิเคราะห์เนื้อหา ผลของการวิจัยพบว่า 1.นักเรียนเตรียมทหารนำหลักธรรมพระพุทธศาสนาไปปฏิบัติมากทั้ง 4 ด้าน คือ ด้านการเรียน ด้านการปรับตัวและการอยู่ร่วมกับผู้อื่น ด้านการแก้ปัญหา และด้านใช้จ่าย 2.ปัจจัยที่ทำให้นักเรียนเตรียมทหารนำหลักธรรมไปใช้ในชีวิตประจำวันไปปฏิบัติมากที่สุดคือ ต้องการมีอนาคตที่ดีและประสบความสำเร็จในหน้าที่การงาน ต้องการอยู่ร่วมกันกับผู้อื่นได้และมีมนุษยสัมพันธ์กับผู้อื่น ต้องการมีเหตุผลในการแก้ปัญหาและต้องการมีวิธีการวางแผนการใช้จ่าย และปัจจัยที่ทำให้นักเรียนเตรียมทหารนำหลักธรรมไปใช้ในชีวิตประจำวันไปปฏิบัติค่อนข้างน้อยคือ เหนื่อยล้าต่อการเรียนไม่มีสมาธิ มีโลกส่วนตัวสูงและเป็นคนเก็บตัว แก้ปัญหาตามความรู้สึกไม่มีแบบแผนในการแก้ปัญหาและมีความต้องการสิ่งของมากกว่าการใช้ประโยชน์และแนวทางของผู้ที่นำไปใช้มากในอนาคตคือยังคงใช้หลักธรรมในการดำเนินชีวิตและส่วนผู้ที่นำไปใช้ค่อนข้างน้อยจะนำหลักธรรมไปใช้มากยิ่งขึ้น
DOI: 10.14457/cu.the.2014.1010
title: การศึกษาบทบาทครูสังคมศึกษาที่มีต่อการเสริมสร้างการรู้สารสนเทศของนักเรียนมัธยมศึกษา

description: การวิจัยครั้งนี้มีวัตถุประสงค์เพื่อศึกษาบทบาทครูสังคมศึกษาที่มีต่อการเสริมสร้างการรู้สารสนเทศของนักเรียนมัธยมศึกษา ปัญหาและแนวทางการแก้ไขปัญหา ในโรงเรียนสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ กลุ่มตัวอย่าง คือ ครูกลุ่มสาระการเรียนรู้สังคมศึกษา ศาสนา และวัฒนธรรม ที่สอนในระดับชั้นมัธยมศึกษาตอนปลาย จำนวน 474 คน เครื่องมือที่ใช้ในการวิจัย คือ แบบสอบถาม จำนวน 1 ชุด ผลการวิจัยสรุปได้ดังนี้ 1) การใช้ประเด็นปัญหาและกิจกรรมโครงงานเป็นกิจกรรมหลักที่ครูสังคมศึกษาใช้เสริมสร้างการรู้สารสนเทศให้กับนักเรียน 2) ครูสังคมศึกษามีการเสริมสร้างการรู้สารสนเทศให้กับนักเรียนบ่อยครั้งทั้ง 6 มาตรฐานการรู้สารสนเทศสำหรับนักเรียนไทย 3) ปัญหาที่มีต่อการเสริมสร้างการรู้สารสนเทศสำหรับนักเรียนไทย คือ ครูมีเวลาว่างไม่ตรงกับนักเรียนในการให้คำปรึกษา ความชำนาญของครูในการจัดกิจกรรมที่หลากหลาย ความสามารถของนักเรียนในการสืบค้นข้อมูล เครือข่ายอินเทอร์เน็ตในสถานศึกษาไม่มีประสิทธิภาพ และงบประมาณไม่เพียงพอ 4) แนวทางการแก้ไขปัญหา คือ จัดอบรมครูในเรื่องการจัดกิจกรรมการเรียนการสอนเพื่อเสริมสร้างการรู้สารสนเทศ ครูควรพัฒนาทักษะต่างๆที่เกี่ยวข้องกับการรู้สารสนเทศให้กับนักเรียน สถานศึกษาควรปรับปรุงระบบอินเทอร์เน็ตให้มีประสิทธิภาพ และให้การสนับสนุนด้านงบประมาณอย่างเพียงพอ
DOI: 10.14457/cu.the.2014.1011
title: การศึกษาทักษะการสอนของครูสังคมศึกษาเพื่อการเรียนรู้ในศตวรรษที่ 21 ในโรงเรียนมาตรฐานสากลระดับมัธยมศึกษา

description: การวิจัยครั้งนี้มีวัตถุประสงค์ 1) เพื่อศึกษาทักษะการสอนของครูสังคมศึกษาเพื่อการเรียนรู้ในศตวรรษที่ 21 ในโรงเรียนมาตรฐานสากล ระดับมัธยมศึกษา ที่มีประสบการณ์การสอนต่างกัน ในด้านการบริหารจัดการชั้นเรียน ด้านการจัดการเรียนรู้ และด้านเทคโนโลยี 2) เพื่อศึกษาปัญหาและการแก้ปัญหาทักษะการสอนของครูสังคมศึกษาเพื่อการเรียนรู้ในศตวรรษที่ 21 ในโรงเรียนมาตรฐานสากล ระดับมัธยมศึกษา 3) เพื่อศึกษาแนวทางการพัฒนาทักษะการสอนของครูสังคมศึกษาเพื่อการเรียนรู้ในศตวรรษที่ 21 ในโรงเรียนมาตรฐานสากลระดับมัธยมศึกษา กลุ่มตัวอย่างได้จากการสุ่มตัวอย่างอย่างง่าย คือ ครูสังคมศึกษา ในโรงเรียนมาตรฐานสากลระดับมัธยมศึกษา จำนวน 371 คน เครื่องมือวิจัยเป็นแบบสอบถาม 1 ชุด วิเคราะห์ข้อมูลโดยการหาค่าความถี่ ร้อยละ ค่ามัชฌิมเลข ส่วนเบี่ยงเบนมาตรฐาน และการวิเคราะห์เนื้อหา ผลการวิจัยสรุปได้ดังนี้ 1.ครูสังคมศึกษาทุกกลุ่มประสบการณ์การสอนมีการปฏิบัติทักษะการสอนเพื่อการเรียนรู้ในศตวรรษที่ 21 บ่อยครั้ง ในด้านบริหารจัดการชั้นเรียน ด้านการจัดการเรียนรู้ และด้านเทคโนโลยี 2.ครูสังคมศึกษาทุกกลุ่มประสบการณ์การสอนมีความเห็นว่าปัญหาทักษะการสอนเพื่อการเรียนรู้ในศตวรรษที่ 21 เป็นปัญหาปานกลาง ในด้านบริหารจัดการชั้นเรียน ด้านการจัดการเรียนรู้ และด้านเทคโนโลยี การแก้ปัญหาทักษะการสอนของครูสังคมศึกษาเพื่อการเรียนรู้ในศตวรรษที่ 21 ในโรงเรียนมาตรฐานสากลระดับมัธยมศึกษา คือ ให้นักเรียนมีส่วนร่วมในการจัดมุมประสบการณ์ ลดเนื้อหา แต่เพิ่มกิจกรรมให้นักเรียนมีส่วนร่วมมากขึ้น และจัดอบรมครูสังคมศึกษาให้เรียนรู้เทคโนโลยีในทุกวัยและทุกระดับชั้น 3.แนวทางการพัฒนาทักษะการสอนของครูสังคมศึกษาเพื่อการเรียนรู้ในศตวรรษที่ 21 ในโรงเรียนมาตรฐานสากลระดับมัธยมศึกษา แบ่งเป็น 2 ลักษณะดังนี้ 1) แนวทางการพัฒนาด้วยตนเอง คือ เข้าร่วมรับการอบรมครูด้านการเรียนการสอน จัดกิจกรรมการเรียนรู้เน้นกระบวนการคิดวิเคราะห์ให้แก่นักเรียน และพัฒนาการใช้เทคโนโลยีในการจัดการเรียนรู้ 2) แนวทางการพัฒนาจากการสนับสนุนของหน่วยงาน คือ โรงเรียน สำนักงานเขตพื้นที่การศึกษามัธยมศึกษา (สพม.) และสำนักงานคณะกรรมการการศึกษาขั้นพื้นฐาน (สพฐ.) ควรมีการสนับสนุนอุปกรณ์ทางเทคโนโลยี จัดอบรมเชิงปฏิบัติการเพื่อพัฒนาศักยภาพครู และสนับสนุนงบประมาณ
DOI: 10.14457/cu.the.2014.1012
title: ผลการจัดการเรียนรู้หลักสูตรท้องถิ่นโดยประยุกต์ใช้โมเดลเลิฟที่มีต่อความสามารถในการคิดอย่างมีวิจารณญาณและเจตคติต่อชุมชนท้องถิ่น: กรณีศึกษาวิชาเพชรบุรีศึกษา

description: การวิจัยครั้งนี้มีวัตถุประสงค์ คือ 1. เพื่อเปรียบเทียบความสามารถในการคิดอย่างมีวิจารณญาณของผู้เรียนระหว่างก่อนและหลังเรียนวิชาเพชรบุรีศึกษาโดยประยุกต์ใช้โมเดลเลิฟ และ 2. เพื่อเปรียบเทียบเจตคติต่อชุมชนท้องถิ่นของผู้เรียนระหว่างก่อนและหลังเรียนวิชาเพชรบุรีศึกษาโดยประยุกต์ใช้โมเดลเลิฟ กลุ่มตัวอย่างที่ใช้ในการวิจัย คือ นักเรียนระดับมัธยมศึกษาปีที่ 1 โรงเรียนพรหมานุสรณ์จังหวัดเพชรบุรี ที่เรียนวิชาเพชรบุรีศึกษา ในภาคเรียนที่ 1 ปีการศึกษา 2557 จำนวน 27 คน เครื่องมือที่ใช้ในการวิจัย คือ แบบวัดความสามารถในการคิดอย่างมีวิจารณญาณ แบบวัดเจตคติต่อชุมชนท้องถิ่น และแบบสัมภาษณ์ โดยนำมาวิเคราะห์หาค่าเฉลี่ย ค่าความเบี่ยงเบนมาตรฐาน ค่าสถิติทดสอบที (t-test) และวิเคราะห์เนื้อหา ผลการวิจัยพบว่า 1. การทดสอบคะแนนความสามารถในการคิดอย่างมีวิจารณญาณของกลุ่มตัวอย่างหลังเรียนสูงกว่าก่อนเรียนอย่างมีนัยสำคัญทางสถิติที่ระดับ 0.5 2. การทดสอบคะแนนเจตคติต่อชุมชนท้องถิ่นของกลุ่มตัวอย่างหลังเรียนสูงกว่าก่อนเรียนอย่างมีนัยสำคัญทางสถิติที่ระดับ 0.5
DOI: 10.14457/tu.the.2014.633
title: การวิเคราะห์และจัดการกำลังคนในกระบวนการผลิตโดยการจำลองด้วยคอมพิวเตอร์

description: งานวิจัยนี้เป็นการศึกษาถึงการวางแผนและจัดการกำลังคนในโรงงานกรณีศึกษาเพื่อให้ตอบสนองปริมาณความต้องการของลูกค้าโดยใช้ทรัพยากรบุคคลได้อย่างเหมาะสม ในการวิจัยในครั้งนี้จำนำเอาหลักการสร้างแบบจำลองกระบวนการผลิตโดยการใช้โปรแกรมอารีนาและโปรแกรมออพท์เควสต์ เพื่อหาผลลัพธ์ที่ดีที่สุดสำหรับการจัดการทรัพยากร โดยเมื่อนำเอารูปแบบการคำนวณหาทรัพยากรที่เหมาะสมไปใช้แก้ปัญหาที่เกิดขึ้นในสถานการณ์ปัจจุบันของกระบวนการผลิต จะเห็นได้ว่าผลการคำนวณของเครื่องมือออพท์เควสต์ สามารถปรับปรุงกระบวนการผลิต โดยสามารถลดกำลังคนในบางกระบวนการได้ แต่ยังสามารถตอบสนองปริมาณความต้องการของลูกค้าที่ระดับความต้องการต่างๆ ได้ มีอัตราผลผลิตเพิ่มขึ้นเฉลี่ยอยู่ที่ร้อยละ 3.5 มีค่าอรรถประโยชน์เพิ่มขึ้นเป็นร้อยละ 93.95 โดยเฉลี่ย และไม่ทำให้ปริมาณงานค้างระหว่างกระบวนการผลิตมีมากจนเกินไป ผลที่ได้สามารถลดค่าใช้จ่ายให้กับโรงงานกรณีศึกษาได้อย่างมีนัยสำคัญ
DOI: 10.14457/tu.the.2014.634
title: การจัดการความรู้เพื่อตอบสนองความต้องการของลูกค้าในการแก้ปัญหาจากกระบวนการผลิต: กรณีศึกษาองค์กรผู้ผลิตแผงวงจรรวมทางอิเล็กทรอนิกส์

description: งานวิจัยนี้เป็นกรณีศึกษาซึ่งมีวัตถุประสงค์ ในการนำเอาหลักการและเทคนิคต่างๆ ของการจัดการความรู้ มาทำการศึกษาและวิเคราะห์ ข้อบกพร่อง ของการจัดการความรู้ ขององค์กรในปัจจุบัน เพื่อนำผลของการวิเคราะห์ที่ได้ มาทำการชี้ประเด็นพัฒนาและเลือกเครื่องมือการจัดการความรู้ที่เหมาะสม ที่มุ่งไปสู่การตอบสนองความต้องการของลูกค้า ในการแก้ปัญหาจากกระบวนการผลิตอย่างเป็นระบบ โดยจากผลการรวบรวมผลจากแบบสอบถาม และการวิเคราะห์ข้อมูลที่ได้ พบว่าปัจจุบันองค์กรยังไม่มีการจัดการ เกี่ยวกับการประมวลและการกลั่นกรองความรู้ให้เป็นมาตรฐานเดียวกันทั้งองค์กร รวมทั้งยังไม่มีการจัดการเกี่ยวกับการเข้าถึงข้อมูลความรู้ ที่สะดวกและรวดเร็ว อีกทั้งยังไม่มีการเก็บรักษาความรู้ที่เหมาะสม ผู้วิจัยจึงได้เลือกเครื่องมือการจัดการความรู้ โดยใช้ระบบสารสนเทศเข้ามาออกแบบ เพื่อช่วยในการประมวลและกลั่นกรองความรู้ อีกทั้งยังเพิ่มขีดความสามารถการเข้าถึงข้อมูลภายในองค์กรให้ง่าย จากทุกที่และทุกเวลา ผลจากการนำหลักการจัดการความรู้มาประยุกต์ใช้พบว่า ผู้ที่มีส่วนเกี่ยวข้องในการปฎิบัติงานสามารถลดระยะเวลาการเข้าถึงข้อมูลประมาณร้อยละ 80-96 และเพิ่มระดับความพึงพอใจหลังจากมีการประยุกต์การจัดการความรู้ในองค์กรเพิ่มขึ้นในระดับร้อยละ 93-100
DOI: 10.14457/tu.the.2014.635
title: การปรับปรุงกระบวนการผลิตวงจรแบบรวมโดยวิธีวิเคราะห์ข้อบกพร่องและผลกระทบที่ตามมา (FMEA: failure mode and effect analysis)

description: งานวิจัยนี้มีวัตถุประสงค์เพื่อวิเคราะห์ปัญหาและลดของเสียที่เกิดจากกระบวนการผลิตวงจรแบบรวม (Integrated Circuit) ในส่วนการตรวจสอบขั้นสุดท้ายของโรงงานตัวอย่าง โดยการใช้เทคนิคการวิเคราะห์ข้อบกพร่องและผลกระทบที่ตามมา (Failure Mode and Effect Analysis) จากการวิเคราะห์ปัจจัยที่มีผลกระทบต่อข้อบกพร่องโดยการระดมสมองของทีมงาน ด้วยการใช้แผนผังแสดงเหตุผลนำมาวิเคราะห์ลักษณะของข้อบกพร่องด้านคุณภาพที่เกิดจากกระบวนการผลิต จากนั้นทีมงานที่มีความชำนาญแต่ละด้านจะทำการวิเคราะห์เพื่อประเมินความรุนแรง โอกาสในการเกิด และโอกาสในการตรวจจับความบกพร่อง เพื่อคำนวณค่าระดับความเสี่ยง (Risk Priority Number, RPN) จากการวิเคราะห์พบว่า ปัญหาหลักที่ต้องทำการแก้ไขก่อน 2 ส่วน คือ 1. ชิ้นงานขาเสียหาย สาเหตุเกิดจากหัวจับชิ้นงานไปวางไม่ตรงตำแหน่งกึ่งกลางหลุมบรรจุชิ้นงาน ทำให้ชิ้นงานอยู่ในสภาพเกยขอบหลุมบรรจุชิ้นงาน จึงถูกกดทับทำให้ขาชิ้นงานเสียหาย ดำเนินแก้ไขปัญหาด้วยการทำ Jig เพื่อตรวจสอบความแม่นยำในการจับและวางตัวชิ้นงานของหัวจับ 2. ชิ้นงานกลับทิศทาง สาเหตุเกิดจากพนักงานไม่ได้ทำการตรวจสอบทิศทางของชิ้นงานที่จะทำการผลิตเปรียบเทียบกับใบงานว่าตรงกันหรือไม่ ซึ่งเกิดจากการละเลยไม่ปฏิบัติงานตามมาตรฐานด้านคุณภาพของบริษัท แนวทางในการแก้ปัญหา ใช้คิวอาโค้ด ที่ระบุทิศทางที่ถูกต้องของชิ้นงานโดยการสแกนจากใบงานแทนการตรวจสอบของพนักงานซึ่งอาจเกิดความผิดพลาดได้ประโยชน์ที่ได้รับจากการปรับปรุง คือ โรงงานตัวอย่างได้แนวทางในการปรับปรุงกระบวนการผลิตที่สามารถควบคุมปัจจัยที่มีผลกระทบต่อคุณภาพ ผลดำเนินการดำเนินการแก้ไข พบว่า 1. ของเสียลดลง 50% จาก 3,000 ppm เหลือ 1,500 ppm 2. ลดกระบวนการทำงานซ้ำ 40% จาก 10 กรณีต่อเดือน เหลือ 6 กรณีต่อเดือน 3. ลดเวลาในการทำงาน 25% จากเวลาผลิต 2 ชั่วโมงต่อlot เหลือ 1.5 ชั่วโมงต่อlot 4. เพิ่มประสิทธิภาพในการผลิต 25% จาก 11,200 ชิ้นต่อชั่วโมง เพิ่มขึ้นเป็น 14,000 ชิ้นต่อชั่วโมง
DOI: 10.14457/tu.the.2018.245
title: แผนธุรกิจบ้านนาโฮมสเตย์

description: การท่องเที่ยวไทยในปัจจุบันมีการเติบโตอย่างต่อเนื่อง ซึ่งมาจากแรงสนับสนุนจากนโยบายของภาครัฐและเอกชน โดยในปี 2561 อุตสาหกรรมการท่องเที่ยวนั้นมีมูลค่ากว่า 3 ล้านล้านบาท ส่งผลให้ธุรกิจโรงแรมและที่พักมีแนวโน้มเติบโตตามไปด้วย โดยในช่วง 5 ปีที่ผ่านมา พบว่าธุรกิจโรงแรมและที่พักที่มีเอกลักษณ์เฉพาะตัวและมอบประสบการณ์ที่มากกว่าการพักผ่อน ได้รับความสนใจการกลุ่มนักท่องเที่ยวมากขึ้นเรื่อยๆ โดยเฉพาะกลุ่มธุรกิจที่พักประเภทโฮมสเตย์ที่สามารถตอบโจทย์ความต้องการของนักท่องเที่ยวได้เป็นอย่างดีจากเหตุผลข้างต้นผู้เขียนจึงได้เล็งเห็นถึงโอกาสในการทาธุรกิจโฮมสเตย์ ภายใต้ชื่อ“บ้านนาโฮมสเตย์” ตั้งอยู่ในตาบลหนองขาว อาเภอท่าม่วง จังหวัดกาญจนบุรีซึ่งเป็นจังหวัดที่โดดเด่นเรื่องการท่องเที่ยวเชิงนิเวศน์ และอยู่ไม่ไกลจากกรุงเทพฯ ทาให้สะดวกในเรื่องการเดินทาง โดยบ้านนาโฮมสเตย์มีจุดเด่นในเรื่องการออกแบบที่พักโดยเป็นการผสมผสานระหว่างความสะดวกสบายและความดั้งเดิมของวัฒนธรรมท้องถิ่นได้อย่างลงตัว การตกแต่งที่มีความเรียบง่ายให้เข้ากับวิถีชีวิตชนบทอีกทั้งยังมีการจัดกิจกรรมศึกษาวัฒนธรรมท่องถิ่นให้แก่ผู้เข้าพัก โดยบ้านนาโฮมสเตย์มีรูปแบบบ้านพัก ทั้งแบบบ้านเดี่ยวที่ให้ความเป็นส่วนตัว และกระโจมที่ให้ความรู้สึกใกล้ชิดธรรมชาติ บ้านนาโฮมสเตย์จึงเหมาะสาหรับกลุ่มนักท่องเที่ยวที่เดินทางมาเป็นครอบครัวหรือกลุ่มเพื่อน รวมถึงกลุ่มนักท่องเที่ยวเชิงอนุรักษ์แผนธุรกิจบ้านนาโฮมสเตย์ ครอบคลุมการวิเคราะห์ภาพรวมและแนวโน้มของธุรกิจโรงแรมและที่พัก การเก็บข้อมูลศึกษาความต้องการของลูกค้า การวางแผนกระบวนการจัดการที่พักกระบวนการควบคุมการบริการให้ได้มาตรฐาน การทาการตลาดให้ตรงกับกลุ่มเป้าหมายผ่านสื่อออนไลน์ การบริหารกาลังคนที่เหมาะสมและเกิดประสิทธิภาพสูงสุด การออกแบบกลยุทธ์ทางการเงินเพื่อสร้างความได้เปรียบทางการแข่งขันและเพื่อวิเคราะห์ความเป็นไปได้ของโครงการจากการศึกษาความเป็นไปได้ของโครงการและแผนการเงินตลอดระยะเวลา 5 ปี พบว่าโครงการต้องใช้เงินลงทุน 9,120,000 บาท และในสถานการณ์ปกติ (Base Case) มูลค่าปัจจุบันสุทธิ(NPV) มีค่าเท่ากับ 15,170,823 บาท อัตราผลตอบแทนภายในของโครงการ (IRR) มีเท่ากับ 82% ซึ่งมีค่าสูงกว่าต้นทุนทางการเงิน (WACC) ซึ่งมีอัตราเท่ากับ 15% และมีระยะเวลาคืนทุน (PB) อยู่ที่ 1.5 ปีหรือประมาณ 1 ปี 6 เดือน ซึ่งน้อยกว่าที่กิจการได้ตั้งเป้าหมายไว้ที่ 3 ปี แสดงให้เห็นถึงความน่าสนใจและความคุ้มค่าในการลงทุน
DOI: 10.14457/tu.the.2018.246
title: การศึกษาความสัมพันธ์ระหว่าง self-serving bias ของพนักงานที่มีต่อผลการประเมินการปฏิบัติงาน

description: ธุรกิจต่าง ๆ ที่มีอยู่ในปัจจุบันมีความเสี่ยงต่อการถูก Disruption โดยเฉพาะธุรกิจด้านการธนาคาร เป็นหนึ่งในกลุ่มธุรกิจที่ได้รับผลกระทบโดยตรงจาก Digital Disruption จากการเข้ามาของ Fintech ซึ่งย่อมาจากคำว่า Financial Technology โดยคำว่า Fintech ถูกนำมาใช้เรียกกลุ่มธุรกิจที่ประยุกต์ใช้เทคโนโลยีเข้ามาทำให้การบริการที่เกี่ยวข้องกับการเงินและการลงทุนให้มีความสะดวก รวดเร็ว ปลอดภัย และมีประสิทธิภาพมากยิ่งขึ้น เช่น การทำธุรกรรมรับ จ่าย โอนเงินออนไลน์ หรือการวิเคราะห์ข้อมูลหุ้นเพื่อช่วยการตัดสินใจของนักลงทุน โดยบริการเหล่านี้มักจะอยู่ในรูปแบบของบริการออนไลน์ ส่งผลให้ทำให้ทุกธนาคารในประเทศไทยต้องมีการเปลี่ยนแปลงอย่างเห็นได้อย่างชัดเจน คือ การพัฒนา Mobile Banking ให้สามารถตอบโจทย์ผู้ใช้งานได้อย่างสมบูรณ์แบบที่สุด และการทยอยปิดตัวของสาขาธนาคาร ภาคธนาคารได้มีการ transform ตัวเองเพื่อให้เข้ากับความต้องการของลูกค้าที่มีการเปลี่ยนแปลงตลอดเวลาและรวดเร็ว ต้องวางตำแหน่งในการดำเนินธุรกิจใหม่ว่าเราจะเป็นใครในสายตาของลูกค้า ซึ่งสิ่งสำคัญในการที่จะเปลี่ยนแปลงองค์กรนั้น เราต้องมีการวางแผนให้องค์กรของเราพร้อมรับมือกับการเปลี่ยนแปลง ซึ่งการประเมินผลการปฏิบัติงาน (Performance Appraisal) ซึ่งเป็นส่วนสำคัญที่องค์กรจะสามารถนำผลจากการประเมินการปฏิบัติงานมาใช้ในการบริหารจัดการด้านทรัพยากรบุคคลเพื่อให้บรรลุตามเป้าหมายขององค์กร เนื่องจากผลการประเมินการปฏิบัติงานจะทำให้องค์กรทราบถึงความสามารถของพนักงาน และสามารถนำไปพัฒนาความสามารถและยกระดับประสิทธิภาพของพนักงาน โดยผ่านกระบวนการการพัฒนาทรัพยากรมนุษย์ แต่การประเมินผลการปฏิบัติงานนั้นจะสะท้อนถึงผลการปฏิบัติงานที่แท้จริงของผู้ถูกประเมินหรือไม่นั้น ขึ้นอยู่กับหลายปัจจัย ซึ่งปัจจัยหนึ่งคือ ถ้าหากผู้ปฏิบัติงานมีความลำเอียงหรืออคติแล้ว ก็อาจจะส่งผลให้ผลการปฏิบัติงานของแต่ละบุคคลมีความแตกต่างกันงานวิจัยชิ้นนี้จึงมีวัตถุประสงค์เพื่อศึกษาความสัมพันธ์ระหว่าง Self-Serving Bias (อคติจากการเข้าข้างตนเอง) ของพนักงานที่มีต่อผลการประเมินการปฏิบัติงาน โดยกลุ่มตัวอย่างที่ศึกษาเป็นพนักงานของธนาคารรัฐแห่งหนึ่ง ที่อาศัยอยู่ในเขตกรุงเทพมหานครและปริมณฑล จำนวน 120 คนผลการวิจัยพบว่า อคติจากการเข้าข้างตนเอง (Self-Serving Bias) ของพนักงานนั้นไม่มีความสัมพันธ์กับผลการปฏิบัติงานของพนักงาน ณ ระดับความเชื่อมั่นที่ 95 % กล่าวคือ เมื่อพิจารณาผลการปฏิบัติงานของพนักงานที่มี Self-Serving Bias และ ไม่มี Self-Serving Bias พบว่า ทั้งพนักงานที่มีและไม่มี Self-Serving Bias ส่วนใหญ่จะมีผลการปฏิบัติงานอยู่ในระดับดี หรือทำงานได้ตามเป้าหมายไม่แตกต่างกัน จึงสรุปได้ว่า พนักงานที่มี Self-Serving Bias ถึงแม้พวกเขาจะอธิบายสิ่งต่าง ๆ ที่เกิดขึ้นกับตนเองไปในทางที่ลำเอียงเข้าข้างตนเอง แต่การกระทำเหล่านี้กลับเป็นแรงจูงใจให้พวกเขามุ่งมั่นตั้งใจในการทำงาน และสามารถปรับตัวได้ดี ดังนั้นจึงทำให้ผลการปฏิบัติงานออกมาได้ในระดับดีไม่แพ้คนที่ไม่มี Self-Serving Bias
DOI: 10.14457/tu.the.2018.247
title: โอกาสทางการตลาดของโยเกิร์ตที่ผลิตด้วยเทคโนโลยีอัลตราซาวน์ความเข้มข้นสูง: กรณีศึกษา กลุ่มวัยทำงานวิถีสุขภาพที่ดีในเขตกรุงเทพมหานคร

description: เทคโนโลยีอาหารใหม่ หรือ Novel Food Technologies ได้เข้ามามีบทบาทในอาหารของผู้คนปัจจุบัน และมีแนวโน้มขยายตัวมากขึ้นในอนาคต ด้วยสามารถตอบปัญหาของโลกในปัจจุบัน เช่น ปัญหาจำนวนประชากร ทรัพยากรธรรมชาติ สุขภาพและความปลอดภัยของอาหาร อีกทั้งยังช่วยลดต้นทุน ลดมลพิษ ตลอดจนการปรับแต่งสารอาหารให้เป็นไปตามต้องการ และด้วยวิถีรักสุขภาพที่เบ่งบานทั่วโลกในปัจจุบัน ตลาดผลิตภัณฑ์อาหารสุขภาพ หรือ Functional Foods จึงเป็นตลาดศักยภาพที่เติบโตอย่างโดดเด่น นั่นหมายถึงคู่แข่งจำนวนมากในตลาด ดังนั้น หากต้องการความได้เปรียบในการแข่งขัน ปัจจัยหนึ่งที่ช่วยให้ประสบผลสำเร็จได้ คือ เทคโนโลยี ดังนั้น ผู้วิจัยจึงสนใจศึกษาโอกาสทางการตลาดของผลิตภัณฑ์อาหารสุขภาพภายใต้บริบทเทคโนโลยีอาหารใหม่ เพื่อให้เข้าใจง่าย จึงเลือกอาหารอ้างอิงเป็นผลิตภัณฑ์โยเกิร์ตเพื่อสุขภาพที่ผลิตด้วยเทคโนโลยีอัลตราซาวน์ความเข้มข้นสูง (High Intensity Ultrasound Processed Yoghurt) หรือ Functional HIU Yoghurt โดยเลือกเจาะจงศึกษากลุ่มประชากรวัยทำงานผู้มีวิถีสุขภาพที่ดี (Health Lifestyle) ซึ่งคาดว่าเป็นกลุ่มเป้าหมายที่ผู้ประกอบการอาหารสุขภาพสนใจในการทำการตลาดเป็นอย่างมาก งานวิจัยนี้ดำเนินการทั้งเชิงคุณภาพและเชิงปริมาณ ครอบคลุมวัตถุประสงค์ 3 ประเด็นหลัก ได้แก่ การศึกษาพฤติกรรมการบริโภคโยเกิร์ตเพื่อสุขภาพ การศึกษาทัศนคติและการยอมรับเทคโนโลยีอาหารใหม่ และการศึกษาความต้องการและความคาดหวังของกลุ่มเป้าหมายต่อ Functional HIU Yoghurt ผ่านแนวคิดส่วนประสมทางการตลาด (4P’s marketing mix) เพื่อให้เข้าใจปัจจัยที่เป็นอิทธิพลต่อการตัดสินใจซื้อและบริโภคผลิตภัณฑ์ดังกล่าว ผลการวิจัยพบว่า กลุ่มเป้าหมายบริโภคโยเกิร์ตเฉลี่ย 1-2 ถ้วย/สัปดาห์ มักบริโภคเป็นอาหารว่างและทานเดี่ยว ในช่วงเวลาบ่ายและเย็น โดยส่วนใหญ่มักสืบค้นข้อมูลอาหารสุขภาพผ่านช่องทางออนไลน์ในทุกช่วงอายุที่ทำการศึกษา แม้กลุ่มตัวอย่างให้การยอมรับ Functional HIU Yoghurt แต่ติดเงื่อนไขเรื่องความปลอดภัยของเทคโนโลยี และความไม่เข้าใจเทคโนโลยี ในด้านทัศนคติพบว่าเมื่อเทียบกับผลิตภัณฑ์โยเกิร์ตปกติแล้ว Functional HIU Yoghurt กลุ่มตัวอย่างเห็นว่าสามารถมอบคุณค่าได้มากกว่า เช่น คุณประโยชน์ที่มากกว่ามาตรฐานการผลิตที่ดีกว่า หรือคุณภาพที่สูงกว่า นอกจากนี้ พบว่ากลุ่มอ้างอิงที่มีอิทธิพลต่อการตัดสินใจซื้อมากที่สุด คือ นักโภชนาการ หมอหรือนักวิชาการ มากกว่ากลุ่มดาราผู้นำเสนอสินค้า (Presenter) และ Influencer เช่น บล็อกเกอร์ ตามสื่อออนไลน์ต่างๆ สำหรับส่วนประสมทางการตลาด ปัจจัยด้านผลิตภัณฑ์ ราคา ช่องทางการจัดจำหน่าย และการส่งเสริมการตลาด ทั้ง 4 ปัจจัยมีผลต่อการตัดสินซื้อและบริโภคในระดับมาก โดยผลิตภัณฑ์และช่องทางจัดจำหน่ายมีผลมากที่สุด รองลงมาเป็นการส่งเสริมการตลาด และสุดท้ายที่ปัจจัยด้านราคา
DOI: 10.14457/tu.the.2018.248
title: ความพึงพอใจต่อโครงการเกษียณอายุก่อนกำหนด: กรณีศึกษารัฐวิสาหกิจแห่งหนึ่ง

description: การวิจัยนี้มีจุดประสงค์เพื่อศึกษาสาเหตุในการตัดสินใจของผู้ปฏิบัติงานที่เข้าร่วมโครงการเกษียณอายุก่อนกำหนดและความพึงพอใจที่มีต่อโครงการเกษียณอายุก่อนกำหนด เพื่อทราบถึงสาเหตุ การเตรียมตัวก่อนเข้าโครงการ ความพึงพอใจ รวมถึงข้อคิดเห็นและข้อเสนอแนะที่มีต่อโครงการเกษียณอายุก่อนกำหนด เพื่อจัดทำเป็นข้อมูลสนับสนุนผู้บริหารในการวางแผนการบริหารทรัพยากรบุคคลในอนาคตได้อย่างเหมาะสม โดยผู้ให้ข้อมูลในการวิจัยครั้งนี้ คือผู้ที่เข้าร่วมโครงการเกษียณอายุก่อนกำหนดปีงบประมาณ 2560 (เกษียณ 1 ตุลาคม 2561) จำนวน 10 ท่านโดยผู้เกษียณอายุก่อนกำหนดออกจากองค์กรมาแล้วเป็นระยะเวลา 7 เดือน (ตุลาคม 2561 – เมษายน 2562) ด้วยวิธีการสัมภาษณ์เชิงลึกรายบุคคล ผลการวิจัยพบว่าสาเหตุที่ทำให้ผู้ปฏิบัติงานตัดสินใจเข้าร่วมโครงการเกษียณอายุก่อนกำหนด ได้แก่ 1) สาเหตุเรื่องสุขภาพ 2) สาเหตุจากผู้บริหารภายในหน่วยงาน 3) สาเหตุจากความเบื่อหน่ายในงาน 4) สาเหตุจากครอบครัว และมีการเตรียมตัวเพื่อเข้าร่วมโครงการเกษียณอายุก่อนกำหนดในด้านต่าง ๆ ดังนี้ 1) การเตรียมตัวด้านการเงิน 2) การเตรียมตัวด้านสุขภาพ 3) การหาข้อมูลจากแหล่งต่าง ๆ งานวิจัยพบว่าผู้ปฏิบัติงานที่ตัดสินใจเข้าร่วมโครงการเกษียณอายุก่อนกำหนดมีความพึงพอใจต่อโครงการ มีชีวิตภายหลังการเกษียณที่ดีและมีความสุข และรู้สึกว่าการตัดสินใจเข้าร่วมโครงการเกษียณอายุก่อนกำหนดนั้นเป็นการตัดสินใจที่ถูกต้อง
DOI: 10.17632/gyknh3wvsz.3
title: Glare Illusion

description: Data and scripts relate to the project "Render a virtual light source like a real one: A critical band of luminance gradients for the Glare Illusion"
DOI: 10.14457/cu.the.2014.1013
title: การพัฒนาตัวบ่งชี้ความสามารถพิเศษของนักกีฬาเทควันโดระดับชั้นมัธยมศึกษาตอนปลาย

description: การวิจัยครั้งนี้มีวัตถุประสงค์เพื่อ (1) พัฒนาตัวบ่งชี้ความสามารถพิเศษของนักกีฬาเทควันโดระดับชั้นมัธยมศึกษาตอนปลาย (2) ทดสอบประสิทธิภาพของแบบทดสอบตัวบ่งชี้ความสามารถพิเศษของนักกีฬาเทควันโดระดับชั้นมัธยมศึกษาตอนปลาย (3) สร้างเกณฑ์คะแนนมาตรฐานความสามารถพิเศษของนักกีฬาเทควันโดระดับชั้นมัธยมศึกษาตอนปลาย ขั้นตอนการวิจัยประกอบด้วย 4 ขั้นตอน คือ (1) ศึกษาเอกสารและสัมภาษณ์เชิงลึกกับผู้ให้ข้อมูลหลักเพื่อกำหนดตัวบ่งชี้ความสามารถพิเศษของนักกีฬาเทควันโดระดับชั้นมัธยมศึกษาตอนปลาย (2) สนทนากลุ่มของผู้ทรงคุณวุฒิ (3) ศึกษาคุณภาพเครื่องมือวิจัย และ (4) สร้างเกณฑ์คะแนนมาตรฐาน ผลการวิจัยพบว่าตัวบ่งชี้ความสามารถพิเศษของนักกีฬาเทควันโดระดับมัธยมศึกษาตอนปลาย มี 4 ด้าน คือ (1) ความสามารถพิเศษด้านสรีรวิทยามี 13 ตัวบ่งชี้ (2) ความสามารถพิเศษด้านทักษะมี 8 ตัวบ่งชี้ (3) ความสามารถพิเศษด้านความสามารถในการแข่งขันมี 10 ตัวบ่งชี้ และ (4) ความสามารถพิเศษด้านจิตวิทยามี 5 ตัวบ่งชี้ ส่วนเครื่องมือที่ใช้วิจัยในครั้งนี้ คือแบบทดสอบตัวบ่งชี้ความสามารถพิเศษของนักกีฬาเทควันโดระดับมัธยมศึกษาตอนปลาย ซึ่งประกอบไปด้วย 24 รายการทดสอบ ผลการวิจัยพบว่า แบบทดสอบที่ได้ใช้มีความเที่ยงตรงตามเนื้อหา 0.86 และมีความตรงตามโครงสร้างทฤษฎีอย่างมีนัยสำคัญที่ระดับ .05 ทุกรายการทดสอบ และมีเกณฑ์คะแนนมาตรฐานที่ผู้วิจัยได้สร้างขึ้น โดยแบ่งระดับความสามารถออกเป็น 5 ระดับคือ ดีมาก ดี ปานกลาง ต่ำ และต่ำมาก
DOI: 10.14457/cu.the.2014.1014
title: "บางขุนพรหมยูนิเวอร์ซิตี้": แนวคิดและการจัดการศึกษาเพื่อการพัฒนาสตรีไทย

description: งานวิจัยนี้ศึกษาแนวคิดและการจัดการศึกษาเพื่อการพัฒนาสตรีไทยของ “บางขุนพรหมยูนิเวอร์ซิตี้” โดยมีวัตถุประสงค์ 3 ข้อ ได้แก่ (1) เพื่อศึกษาบริบททางสังคมและวัฒนธรรมที่มีผลต่อการจัดการศึกษาของสตรีไทย (2) เพื่อวิเคราะห์แนวคิดและการจัดการศึกษาเพื่อการพัฒนาสตรีไทยของ “บางขุนพรหมยูนิเวอร์ซิตี้” และ (3) เพื่อประยุกต์แนวคิดและรูปแบบการจัดการศึกษาเพื่อการพัฒนาสตรีไทยของ “บางขุนพรหมยูนิเวอร์ซิตี้” วิธีการศึกษาใช้การวิเคราะห์ข้อมูลทางประวัติศาสตร์ที่เกี่ยวข้องโดยเฉพาะอย่างยิ่ง ศึกษาวิเคราะห์พระราชนิพนธ์ พระนิพนธ์ประเภทต่างๆ ในฐานะสื่อสะท้อนแนวคิดและการจัดการศึกษาเพื่อการพัฒนาสตรีไทยของ “บางขุนพรหมยูนิเวอร์ซิตี้” ผลการศึกษามีดังนี้ การศึกษาของสตรีไทยในช่วงปี พ.ศ. 2410 - 2474 แบ่งออกเป็น 2 แบบหลักคือ การศึกษาแบบโบราณ และการศึกษาแบบใหม่ โดยปัจจัยสำคัญที่มีอิทธิพลต่อการศึกษาของสตรีไทยได้แก่ บริบททางสังคมและวัฒนธรรมของประเทศในขณะนั้น โดยเฉพาะอย่างยิ่งอิทธิพลจากบริบททางประวัติศาสตร์ในช่วงการแพร่ขยายลัทธิการล่าอาณานิคมของมหาอำนาจตะวันตก การวิเคราะห์แนวคิดและการจัดการศึกษาเพื่อการพัฒนาสตรีของบางขุนพรหมยูนิเวอร์ซิตี้พบว่าความรู้ที่ใช้ในการพัฒนาสตรีนั้นมีทั้งการธำรงรักษาความรู้ดั้งเดิม และความรู้ใหม่ที่รับจากประเทศตะวันตกเพื่อให้สามารถเจริญทัดเทียมอารยประเทศ โดยความรู้ส่วนที่ได้รับการธำรงรักษา ได้แก่ หลักธรรมทางศาสนา โบราณราชประเพณี ภูมิปัญญาโบราณ ดนตรีไทย และหัตถกรรมต่างๆ ความรู้ใหม่ที่รับจากประเทศตะวันตก ได้แก่ อักษรศาสตร์ และศิลปวิทยาการ เป็นต้น การวิจัยพบว่า แนวคิดการจัดการศึกษาเพื่อการพัฒนาสตรีไทยของบางขุนพรหมยูนิเวอร์ซิตี้เป็นการบูรณาการพหุวิทยาการต่าง ๆ ทั้งจารีตประเพณีไทยแบบโบราณ และความรู้ใหม่แบบตะวันตก โดยประยุกต์ให้เหมาะสมกับบริบทสังคมและวัฒนธรรมไทยได้เป็นอย่างดี อีกทั้งการจัดการศึกษาของบางขุนพรหมยูนิเวอร์ซิตี้ยังสามารถพัฒนาสตรีไทยให้มีความรู้ความสามารถทัดเทียมอารยประเทศ และธำรงเอกลักษณ์ที่ดีงามของสตรีไทยได้อย่างครบถ้วน สรุปได้ว่าการศึกษาเป็นเครื่องมือที่สำคัญในการพัฒนาสตรีไทยให้มีความเท่าเทียม และความเสมอภาคนอกจากนี้ยังสามารถนำแนวคิดดังกล่าวมาใช้ในการจัดการศึกษาเพื่อการพัฒนาสตรีไทยในยุคปัจจุบันได้เป็นอย่างดี
DOI: 10.14457/cu.the.2014.1015
title: ผลกระทบของการดำเนินนโยบายการเงินรูปแบบพิเศษของธนาคารกลางสหรัฐฯ ต่อราคาสินทรัพย์ในตลาดเกิดใหม่ในเอเชีย

description: งานศึกษานี้มุ่งศึกษากลไกและประเมินผลกระทบของการดำเนินนโยบายการเงินรูปแบบพิเศษของธนาคารกลางสหรัฐฯ ในช่องทางการปรับพอร์ตการลงทุนของนักลงทุนในตลาดทางการเงินต่อราคาสินทรัพย์ในตลาดทางการเงินของประเทศเศรษฐกิจเกิดใหม่ในเอเชีย โดยอ้างอิงวิธีการศึกษาของ Wright (2011) ซึ่งใช้แบบจำลอง Vector Autoregression ของ Bernanke and Kuttner (2004) ที่กำหนดให้ผลกระทบของการดำเนินนโยบายการเงินรูปแบบพิเศษของธนาคารกลางสหรัฐฯ เป็นตัวแปรภายนอกและมีลักษณะเป็น Heteroskedasticity และใช้องค์ประกอบหลักจากการเปลี่ยนแปลงของอัตราผลตอบแทนของตราสารหนี้ระยะยาวที่อ้างอิงในสัญญาซื้อขายล่วงหน้ารอบการประกาศเกี่ยวกับการดำเนินนโยบายการเงินของธนาคารกลางสหรัฐฯ เป็นตัวชี้วัดการดำเนินนโยบายการเงินรูปแบบพิเศษของธนาคารกลางสหรัฐฯ และเปรียบเทียบผลกระทบดังกล่าวกับผลกระทบของการดำเนินนโยบายการเงินรูปแบบปกติของธนาคารกลางสหรัฐฯ ผลการศึกษาสรุปได้ว่าการดำเนินนโยบายการเงินรูปแบบพิเศษของธนาคารกลางสหรัฐฯ จะมีผลให้ราคาสินทรัพย์ในตลาดทางการเงินของประเทศเศรษฐกิจเกิดใหม่ในเอเชียโดยส่วนใหญ่ปรับตัวเพิ่มขึ้น โดยเฉพาะราคาสินทรัพย์ในตลาดตราสารหนี้ของประเทศไทยและมาเลเซีย ขณะที่การเปรียบเทียบผลกระทบของการดำเนินนโยบายการเงินรูปแบบพิเศษกับรูปแบบปกติของธนาคารกลางสหรัฐฯ พบว่าการกำหนดตัวชี้วัดการดำเนินนโยบายการเงินรูปแบบปกติของธนาคารกลางสหรัฐฯ ที่แตกต่างกันจะให้ผลการศึกษาแตกต่างกัน